প্ৰাগজ্যোতিষ বাৰ্তা, পেঙেৰি পৰা অৰুণ ভূঞা, ১১ ডিচেম্বৰঃ মাঘেৰিটা বিধানসভা অন্তৰ্গত পেঙেৰিৰ ইনথেম, খাটাংপানী,ৰিতুপথা আদি অঞ্চলৰ গাঁৱত দিনক দিনে বৃদ্ধি পাই আহিছে বনৰীয়া হাতীৰ উপদ্ৰৱ।
ডিগবৈ সংমণ্ডল অধীনত ডিগবৈ বনাঞ্চলৰ পৰা নিতৌ এজাক বনৰীয়া হাতীয়ে খাদ্যৰ সন্ধানত নিশা গাঁৱলৈ ওলাই আহি খেতিপথাৰ, তামোলগছ আদি নষ্ট কৰে।
যোৱা ৮ ডিচেম্বৰ, দেওবাৰে নিশা এটা বনৰীয়া হাতীৰ জাকে মুগংৰিতুপথাৰ গাঁৱৰ তিনিটাকৈ পৰিয়ালৰ বাসগৃহ ভাঙি লণ্ড ভণ্ড কৰাৰ লগতে চাউল,শাক পাচলি, ঘৰৰ বিভিন্ন সামগ্ৰী অনিষ্ট কৰে।
